জোয়াও উরবায়েস
জোয়াও আন্দ্রেস উরবায়েস গোমেস (স্পেনীয়: Joao Urbáez; জন্ম: ২৪ জুলাই ২০০২; জোয়াও উরবায়েস নামে সুপরিচিত) হলেন একজন স্পেনীয়–ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব লেগানেস এবং ডোমিনিকান প্রজাতন্ত্র জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন। ২০২১ সালে, উরবায়েস ডোমিনিকান প্রজাতন্ত্র অনূর্ধ্ব-২৩ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছিলেন। প্রায় এক বছর যাবত ডোমিনিকান প্রজাতন্ত্রের বয়সভিত্তিক দলের হয়ে খেলার পর, তিনি ২০২২ সালে ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।